**Iarna**

*CTN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De sub noaptea rece, hâdă

S-a stârnit ca o vâltoare,

Ca un joc de paparudă

Iarna plină de ninsoare.

Și-a pornit așa prin lume,

Peste câmpuri, peste case,

Făr’ a ști unde anume

Pletele dalbe să-și lase!

Pentr-o clipă se înfoaie

Între văluri de mătase,

Mijlocul apoi și-ndoaie

Peste hornuri fumegoase.

Trece val-vârtej pe uliți

Scuturându-și blana rece,

Iar din ochi aruncă suliți;

Parcă n-ar mai vrea să plece!

Dar se ‘nalță pân’ spre creste

Și alunecă în vale,

Ca o zână din poveste

Își întinde albe poale!

Se oprește ostenită

Printre garduri de nuiele

Și privește zăpăcită

Către cerul plin de stele!

Lângă sobe se țes vise,

Pe prichiciuri dorm cotoii,

Vântul zgremțâne la ușe,

Iarna-și caută strigoii!